钦定古今图书集成/理学汇编/字学典/第119卷 > 陈廉
## 钦定古今图书集成/理学汇编/字学典/第119卷 > 陈廉

按《榕阴新检》陈廉，字平叔，福清人。草书学张长史，晚
居黄山，构醉墨堂，自号“雪蓬散人。”

按《书史会要》：“陈廉学书二十年，篆籀草隶皆尝究意，
而草隶尤为时重。林鸿、高廷礼诸名士皆有诗美之。”
按《福州府志》：“陈廉草书，得怀素法，尤工篆隶，求者如
市，每遇故人兴会，辄解衣挥洒，顷刻数十纸，其他贵
要，求之不屑也。”